
DR 31.10.2016                                                                                                                                                   75               

 

Keyakinan generasi muda sekarang kepada kerajaan bergantung kepada sejauh 
mana keperluan mereka dicapai dan masalah mereka ditangani dengan berkesan. Jika 
terlalu banyak kelemahan yang gagal diatasi, sudah pasti kesan negatif kepada kerajaan 
akhirnya akan terjelma pada masa pilihan raya. 

 Oleh yang demikian, saya memohon Kementerian Komunikasi dan Multimedia 
menyatakan mengapakah situasi perkhidmatan internet yang lemah ini masih gagal diatasi 
walaupun ini bukan kali pertama dibangkit di Dewan yang mulia ini? 

Tuan Yang di-Pertua, berkaitan dengan isu Telekom juga, saya berharap 
terutamanya taman-taman baru yang dibina perlu memenuhi ataupun perlu menunggu 
masa yang panjang untuk mendapatkan talian perkhidmatan. Jadi, jika bekalan air dan 
elektrik menjadi syarat wajib untuk mendapatkan kelulusan menduduki bangunan CFO, 
sampai masanya penyediaan prasarana telefon talian tetap dimasukkan sebagai komponen 
yang sama memandangkan keperluan tersebut sudah menjadi keutamaan dalam 
kehidupan harian. 

 Berikutan persoalan tersebut, saya memohon Kementerian Komunikasi dan 
Multimedia dapat memberikan penjelasan dan perancangan bagi mengatasi isu berkaitan 
perkhidmatan telefon talian tetap dan pencapaian internet khasnya dalam kawasan 
Parlimen Tanjong Piai.  

Telah lebih daripada 30 tahun syarikat Telekom Malaysia Berhad diswastakan, 
namun masih jelas nampak ketiadasaingan dalam pasaran. Akibatnya, TM menikmati 
monopoli tanpa persaingan dan tidak risau kehilangan pelanggan walaupun telah 
membekal perkhidmatan internet yang kurang memuaskan. Rungutan dan aduan seperti 
jaringan internet yang tidak stabil, kerja pemasangan alat komunikasi... 

 Timbalan Yang di-Pertua [Datuk Seri Dr. Ronald Kiandee]: Ya, boleh habiskan 
Yang Berhormat. 

 Dato’ Sri Wee Jeck Seng [Tanjong Piai]: Ya, sikit lagi. Yang lambat serta 
perkhidmatan pasif kepada pelanggan tidak patut wujud pada zaman ini. Oleh itu, saya 
cadangkan supaya pemasangan alat komunikasi dilakukan dengan cepat, kerja-kerja 
pemasangan tidak dimonopoli oleh syarikat dan kerajaan perlu memberikan peluang 
kepada syarikat lain untuk berkhidmat. Sekian sahaja, saya menyokong. 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Kota Melaka. 

 

5.03 ptg. 

 Tuan Sim Tong Him [Kota Melaka]: Terima kasih Tuan Yang di-Pertua. Saya 
juga ingin mengambil bahagian dalam perbahasan dalam Bajet 2017.  

Tuan Yang di-Pertua, dalam bajet ini, kita difahamkan RM214.8 bilion adalah 
perbelanjaan mengurus dan RM46 bilion pula untuk perbelanjaan pembangunan. Saya 
berasa amat kesal... [Disampuk] Sekali lagi, hanya 18 peratus dari Bajet 2017 
diperuntukkan untuk perbelanjaan pembangunan. Satu peratusan yang tidak mencukupi 
jika kita betul-betul hendak menambah baik ekonomi negara kita. Saya percaya ini bukan 
sebab yang dikatakan perbelanjaan berhemah.  

Tuan Yang di-Pertua, kita sedia maklum bahawa pembangunan negara dengan 
perancangan rapi dan teratur demi keperluan dan... [Rakaman kurang jelas] Akan dapat 
menggerakkan sektor swasta bersama memajukan negara kita. Yang sepatutnya kita kena 
berbelanja berhemah ialah perlu mengambil tindakan yang lebih serius dan berkesan 
terhadap mengawal dan mengurangkan perbelanjaan mengurus yang setiap tahun jika kita 
melihat Laporan Ketua Audit telah membongkar begitu banyak kelemahan, kebocoran, 
ketirisan, rasuah, perolehan yang tidak perlu atau perolehan dengan harga yang jauh tinggi 
dari harga sebenarnya.  

Apa yang telah terjadi pada sebut harga daripada beberapa pembekal yang 
dikatakan diamalkan oleh jabatan-jabatan dan kementerian? Bukankah ini senang sahaja 
mendapatkan satu list harga barangan perolehan untuk menjadi rujukan atau menjadi 
panduan? Saya minta Menteri beritahu kepada Dewan yang mulia ini langkah-langkah dan 
tindakan yang telah diambil untuk mengelakkan perbuatan ini daripada berlaku lagi.  



Keyakinan generasi muda sekarang kepada kerajaan bergantung kepada sejauh mana keperluan mereka dicapai dan masalah mereka ditangani dengan berkesan. Jika terlalu banyak kelemahan yang gagal diatasi, sudah pasti kesan negatif kepada kerajaan akhirnya akan terjelma pada masa pilihan raya. Oleh yang demikian, saya memohon Kementerian Komunikasi dan Multimedia menyatakan mengapakah situasi perkhidmatan internet yang lemah ini masih gagal diatasi walaupun ini bukan kali pertama dibangkit di Dewan yang mulia ini? Tuan Yang di-Pertua, berkaitan dengan isu Telekom juga, saya berharap terutamanya taman-taman baru yang dibina perlu memenuhi ataupun perlu menunggu masa yang panjang untuk mendapatkan talian perkhidmatan. Jadi, jika bekalan air dan elektrik menjadi syarat wajib untuk mendapatkan kelulusan menduduki bangunan CFO, sampai masanya penyediaan prasarana telefon talian tetap dimasukkan sebagai komponen yang sama memandangkan keperluan tersebut sudah menjadi keutamaan dalam kehidupan harian. Berikutan persoalan tersebut, saya memohon Kementerian Komunikasi dan Multimedia dapat memberikan penjelasan dan perancangan bagi mengatasi isu berkaitan perkhidmatan telefon talian tetap dan pencapaian internet khasnya dalam kawasan Parlimen Tanjong Piai. Telah lebih daripada 30 tahun syarikat Telekom Malaysia Berhad diswastakan, namun masih jelas nampak ketiadasaingan dalam pasaran. Akibatnya, TM menikmati monopoli tanpa persaingan dan tidak risau kehilangan pelanggan walaupun telah membekal perkhidmatan internet yang kurang memuaskan. Rungutan dan aduan seperti jaringan internet yang tidak stabil, kerja pemasangan alat komunikasi... Timbalan Yang di-Pertua [Datuk Seri Dr. Ronald Kiandee]: Ya, boleh habiskan Yang Berhormat. Dato' Sri Wee Jeck Seng [Tanjong Piai]: Ya, sikit lagi. Yang lambat serta perkhidmatan pasif kepada pelanggan tidak patut wujud pada zaman ini. Oleh itu, saya cadangkan supaya pemasangan alat komunikasi dilakukan dengan cepat, kerja-kerja pemasangan tidak dimonopoli oleh syarikat dan kerajaan perlu memberikan peluang kepada syarikat lain untuk berkhidmat. Sekian sahaja, saya menyokong. Timbalan Yang di-Pertua [Datuk Seri Dr. Ronald Kiandee]: Yang Berhormat Kota Melaka. 5.03 ptg. Tuan Sim Tong Him [Kota Melaka]: Terima kasih Tuan Yang di-Pertua. Saya juga ingin mengambil bahagian dalam perbahasan dalam Bajet 2017. Tuan Yang di-Pertua, dalam bajet ini, kita difahamkan RM214.8 bilion adalah perbelanjaan mengurus dan RM46 bilion pula untuk perbelanjaan pembangunan. Saya berasa amat kesal... [Disampuk] Sekali lagi, hanya 18 peratus dari Bajet 2017 diperuntukkan untuk perbelanjaan pembangunan. Satu peratusan yang tidak mencukupi jika kita betul-betul hendak menambah baik ekonomi negara kita. Saya percaya ini bukan sebab yang dikatakan perbelanjaan berhemah. Tuan Yang di-Pertua, kita sedia maklum bahawa pembangunan negara dengan perancangan rapi dan teratur demi keperluan dan... [Rakaman kurang jelas] Akan dapat menggerakkan sektor swasta bersama memajukan negara kita. Yang sepatutnya kita kena berbelanja berhemah ialah perlu mengambil tindakan yang lebih serius dan berkesan terhadap mengawal dan mengurangkan perbelanjaan mengurus yang setiap tahun jika kita melihat Laporan Ketua Audit telah membongkar begitu banyak kelemahan, kebocoran, ketirisan, rasuah, perolehan yang tidak perlu atau perolehan dengan harga yang jauh tinggi dari harga sebenarnya. Apa yang telah terjadi pada sebut harga daripada beberapa pembekal yang dikatakan diamalkan oleh jabatan-jabatan dan kementerian? Bukankah ini senang sahaja mendapatkan satu list harga barangan perolehan untuk menjadi rujukan atau menjadi panduan? Saya minta Menteri beritahu kepada Dewan yang mulia ini langkah-langkah dan tindakan yang telah diambil untuk mengelakkan perbuatan ini daripada berlaku lagi.